Ardagai sendo

Ardagai sendoa (Phellinus robustus) Hymenochaetaceae familiako onddo espezie bat da. Haragia zurezkoa, oso gogorra, ez da jangarria.

Deskribapena 
Kapela: 5 eta 25 cm bitarteko diametrokoa, erdizirkularra edo apatx itxurakoa, atxikitze-oinarri oso zabalarekin. Goiko aldeak ildoak zabal izan ohi ditu, hasieran belusduna, ondoren ilegabea eta sarritan pitzatua. Gaztaina-okre kolorea du edo gris-gaztaina kolorea, eta ertza lodia eta hori-lehoi kolorekoa izaten du.

Himenioa: Tutu geruzatuak, hori-lehoi kolorekoak. Poro biribilak, oso txikiak, gaztetan kanela-hori kolorekoak, gero arrexkak bihurtzen dira.

Haragia: Bilbea gogorra du, haritsua, zurezkoa, hori-lehoi kolorekoa edo arre-lehoi kolorekoa, tutuak baino iluntxoagoa.

Etimologia: Phellinus terminoa grekotik dator, kortxozkoa esan nahi duen "phellinos" hitzetik.

Jangarritasuna 
Ez da jangarria.

Nahasketa arriskua 
Habitata eta ezaugarri espezifikoak kontuan hartzen badira, zaila da beste espezie batekin nahastea.

Sasoia eta lekua 
Urte osoan aurki daiteke. Hostozabaletan hasten da, batez ere haritzetan.

Banaketa eremua 
Mundu osoa.

Galeria

Erreferentziak

Kanpo estekak 

Phellinus